CELEX: 62008CO0039
Language: lv
Date: 2009-02-12
Title: Tiesas rīkojums (sestā palāta) 2009. gada 12.februārī.#Bild digital GmbH & Co. KG, iepriekš Bild.T-Online.de AG & Co. KG (C-39/08) un ZVS Zeitungsvertrieb Stuttgart GmbH (C-43/08) pret Präsident des Deutschen Patent- und Markenamts.#Lūgums sniegt prejudiciālu nolēmumu: Bundespatentgericht - Vācija.#Tiesas Reglamenta 104. panta 3. punkta pirmā daļa - Direktīva 89/104/EEK - Preču zīmes reģistrācijas pieteikumi - Pārbaude katrā atsevišķā gadījumā - Agrāku lēmumu neņemšana vērā - Acīmredzama nepieņemamība.#Apvienotās lietas C-39/08 un C-43/08.

Tiesas (sestā palāta) 2009. gada 12. februāra rīkojums – Bild digital un ZVS Zeitungsvertrieb Stuttgart/Präsident des Deutschen Patent‑ und Markenamts
      (apvienotās lietas C‑39/08 un C‑43/08)
      Tiesas Reglamenta 104. panta 3. punkta pirmā daļa – Direktīva 89/104/EEK – Preču zīmes reģistrācijas pieteikumi – Pārbaude katrā atsevišķā gadījumā – Agrāku lēmumu neņemšana vērā – Acīmredzama nepieņemamība
      Tiesību aktu tuvināšana – Preču zīmes – Direktīva 89/104 – Reģistrācijas atteikums vai spēkā neesamība – Agrāka preču zīmes reģistrācija noteiktās dalībvalstīs – Ietekme (Padomes Direktīvas 89/104 3. panta 1. punkta b) un c) apakšpunkts) (sal. ar 19. punktu)
      Priekšmets
      
         Lūgums sniegt prejudiciālu nolēmumu – 
               Bundespatentgericht
                (Vācija) – Padomes 1988. gada 21. decembra Pirmās direktīvas 89/104/EEK, ar ko tuvina dalībvalstu tiesību aktus attiecībā
                  uz preču zīmēm (OV L 40, 1. lpp.), 3. panta interpretācija – Preču zīmes reģistrācijas pieteikumu pārbaude katrā atsevišķā
                  gadījumā, neņemot vērā agrākus lēmumus, kas pieņemti līdzīga satura lietās – Atteikums reģistrēt pieteicēja, kurš ir līdzīgu
                  preču zīmju virknes īpašnieks, preču zīmi.
               
            Rezolutīvā daļa
      Dalībvalsts iestādei, kas ir kompetenta lemt par preču zīmes reģistrācijas pieteikumu, nav pienākuma atstāt bez ievērības
         reģistrācijas atteikuma pamatojumus, kas noteikti Padomes 1988. gada 21. decembra Direktīvas 89/104/EEK, ar ko tuvina dalībvalstu
         tiesību aktus attiecībā uz preču zīmēm, kas ir grozīta ar Padomes 1991. gada 19. decembra Lēmumu 92/10/EEK, 3. panta 1. punkta
         b) un c) apakšpunktā, un reģistrēt šo preču zīmi tādēļ, ka apzīmējums, kura reģistrācija kā preču zīmei ir pieteikta, ir identiska
         vai salīdzināma ar apzīmējumu, kurš jau ir reģistrēts kā preču zīme un kurš attiecas uz identiskām vai salīdzināmām precēm
         vai pakalpojumiem.